اسـتنانى

استنانى اغنيه مصريه الفها مأمون الشناوى و لحنها كمال الطويل و غنتها نجاة الصغيره

كلمات 
يا قلبى طير فى الهوا و اهدى حبيبى سلام

اللى حرمنا وداعه و فاتنا للاوهام

و قول له هو اللى بينا حب وللا كلام

و حلفه بكل غالى يروح و يرجع اوام

ناديت عليه لا رد صوت ولا صدا

ناديت ناديت و غلبت من طول الندا

استنانى استنانى هيا دقيقه كتيره عشانى

استنيتك عمر بحاله مش قادر تستنا ثوانى

دا انت حبيبى استنانى

كنت هاقولك

ماتسيبنيش للشوق و الحيره و خوفى عليك

و ابقا ابعت لى كلمه تهدى الشوق و تطمن قلبى عليك

كنت هتسمع دمع عينى بيقول لك ما تغيبش عليا

كان هيقول لك لمس ايديا فكر فيا فكر فيا

ناديت ماسمعتش غير صوتى انا

ياريت ما جيت ولا قلبى كان جابنى هنا

دنيا غريبه عليا و انت بعيد عن عينى

و آه لو عرفت اللى بيا تبكى معايا عليا

استنانى استنانى هيا دقيقه كتيره عشانى

استنيتك عمر بحاله مش قادر تستنى ثوانى

دا انت حبيبى استنانى استنانى استنانى

يا واخد الدنيا الحلوه معاك

يا خوفى تنسا الدنيا هناك

طب فين اروح وحدى و دمعى علا خدى

لا كلمه حلوه فى ودنى ولا وداعك فى حضنى

دنيا غريبه عليا و انتا بعيد عن عينى

و آه لو عرفت اللى بيا تبكى معايا عليا استنانى

استنانى هيا دقيقه كتيره عشانى

استنيتك عمر بحاله مش قادر تستنى ثوانى

دا انت حبيبى استنانى استنانى استنانى

 مصادر 

تصنيف:نجاة الصغيره
تصنيف:اغانى نجاة الصغيره
تصنيف:اغانى باللغه المصريه
تصنيف:اغانى مصريه
تصنيف:اغانى
تصنيف:اغانى افلام مصريه
تصنيف:كلمات اغانى